Sporthoë in sop oor spoedArgieffoto ŉ Welbekende in sportkringe is Saterdag in hegtenis geneem nadat hy glo 175 km/h op die N4-snelweg buite Nelspruit gejaag het. Moeti Mmusi, ŉ woordvoerder van die Mpumalanga- departement vir gemeenskapsveiligheid, het gesê die man, ŉ sokkerpromotor vir Mamelodi Sundowns in Pretoria, is ná sy inhegtenisneming op borgtog van R500 vrygelaat op voorwaarde dat hy Maandag in die Nelspruit-landdroshof verskyn, waarna sy naam eers genoem mag word. Hy het glo 175 km/h in ŉ 120 km/h-sone gery. Die Padverkeersbestuurskorporasie (RTMC) het Sondag gesê hy is bekommerd oor die 68-jarige promotor se optrede. “Hy het na bewering in sy Mercedes Benz AMG die spoedgrens oortree. Die optrede is onaanvaarbaar as ŉ mens in ag neem hoeveel sokkerspelers oor die afgelope jaar op die land se paaie gesterf het,” het Simon Zwane, woordvoerder van die RTMC, Sondag gesê. Zwane het namens die RTMC die verkeersbeamptes geloof wat die wet afgedwing het sonder om die promotor enige gunste te bewys. Die man moet Maandag in die Nelspruit-landdroshof versyn.